I 1960 var tuberkulosehjemmet på Nordstrand fortsatt i drift, men noen år senere ble sanatoriet for tuberkuløse pasienter nedlagt, og anlegget ble tatt i bruk som rekonvalesenthjem for eldre pasienter. Senere ble stedet omgjort til boliger for flyktninger. Etter en totalrehabilitering av bygningsmassen som var ferdig i 2009, ble bygningen seksjonert til selveierleiligheter.